Kolibri kertészet - Zöldtrágyázás
Biokert » Talaj, talajjavítás »
Vessünk késő nyáron, vagy kora ősszel olyan zöldtrágynövényt, ami áttelel, és tavasszal ássuk be a földbe, mielőtt veteményezünk. Így javíthatjuk a talaj biológiai aktivitását, vízháztartását, a szerves anyag mennyiségét.
Könnyű talajok esetében megakadályozza a téli csapadék tápanyag-kimosó, lúgozó hatását. Jelentős a zöldtrágya gyomfojtó tulajdonsága is, mert árnyékolja a talajt, így nem tudnak kikelni a gyommagvak, valamint konkurenciát jelent a víz és tápanyag felhasználása során is.
Fontos dolog, hogy a zöldtrágyanövénynek nem szabad rokonságban állni az elő- vagy utóveteménnyel, mert nagy a kórokozók továbbfertőzésének veszélye. Pl. ha mustárt ásunk be a földbe, utána ne ültessünk ugyanoda káposztát, mert mindketten a Brassica nemzetséghez tartoznak.
Nitrogént megkötő zöldtrágyanövények:
Lucerna (Medicago sativa): áttelel, nyárutón vetjük, tavasszal bedolgozzuk.
Lóbab (Vicia faba): ősszel vessük, áttelel.
Vöröshere (Trifolium pratense) : nyár végén vetjük.
Keskenylevelű csillagfürt (Lupinus angustifolius) : tavasszal vetjük, nyáron ássuk be.
Szöszös bükköny (Vicia villosa): télálló, nyár végén vetjük, tavasszal ássuk be, de tavasszal is vethetjük és nyáron dolgozzuk be.
Nem nitrogénkötő zöldtrágyanövények:
Hajdina (Fagopyrum esculentum) : nem télálló
Rozs (Secale cereale) : késő nyáron, ősszel vetjük, tavasszal forgatjuk be.
Közönséges mézontófű (Phacelia tanacetifolia) : az egyik legjobb zöldtrágyanövény. Csak fagyveszély múltán ültetjük, 8 hét múlva forgatjuk be.
Fehér mustár (Sinapis alba) : tavasszal vetjük, nyáron forgatjuk be. Hátránya, hogy szintén a káposztafélék családjába tartozik, így terjesztheti a gyökérgolyvát. De zöldség, sárgarépa lehet az utóvetemény.
Olaszperje (Lolium multiflorum) : kora tavaszi, még hideg földbe is vethetjük, s a zöldségek beültetése előtt már be is forgathatjuk. Vigyázzunk! Csak az egynyári faj magját használjuk, nehogy évekig találkozzunk vele imitt-amott.
dália hydrangea heuchera mag kék aster sárga blue fa geranium kertészet növény cserje őszi tarka rendelés white gumó rózsaszín magvak lilium pázsit kerti birs törpe levelű hortenzia vető japán rózsa fű tulipán piros liliom hagyma japonica különleges virág tűzeső kolibri lila paprika fehér webáruház kert harang red vásárlás dísz pink